বাসার কাছাকাছি নাবিল মুরতাজা সবার সঙ্গে ওপরে উঠলেন না। বললেন, যাও তোমরা। আমি পেঁয়াজ নিয়ে আসি। রাইয়ানরা উঠে গেল। রাইয়ানের আম্মুর কি যেন মনে হলো, চটপটি খাওয়ার ফাঁকে বাসায় কেউ ঢুকেছিল। বারান্দায় গেলেন। চিৎকার দিয়ে উঠলেন তিনি। আমার মাটির ব্যাংক ভেঙে চটপটি? তার চোখে জল চলে এলো। গোস্বায় ঠোঁট কামরাতে লাগলেন। বারান্দায় নাবিল মুরতাজার আগমনের পথে তাকালেন। ভেসে উঠল আরেক চিত্রকল্প। নাবিল মুরতাজার বুকে পড়ে একটা লোক কান্না করছে। তবে বোঝা যাচ্ছে খুব খুশির কান্না। যে কান্নায় রাশি রাশি আনন্দ।